**Kalender Hindu** (bahasa Inggeris: *Hindu calendar*code: en is deprecated ) yang digunakan sejak zaman purbakala telah menjalani pelbagai perubahan menerusi proses penyetempatan, maka kini wujudnya pelbagai kalendar India yang berbeza-beza di samping satu kalendar kebangsaan India. Antara kalendar Hindu setempat yang terkemuka ialah kalendar Nepal, kalendar Benggala, kalendar Malayalam, kalendar Tamil, kalendar Telugu dan sebagainya.

Kebanyakan kalendar ini diwarisi daripada sebuah sistem yang mula-mula disebutkan dalam *Vedāṅga Jyotiṣa*, iaitu tambahan pada Veda yang terbit pada lewat zaman Sebelum Masihi, dipiawaikan dalam *Sūrya Siddhānta* (abad ke-3 M) dan seterusnya diperbaharui oleh para ahli astronomi seperti Āryabhaṭṭa (499 M), Varāhamihira (abad ke-6 M), dan Bhāskara II (abad ke-12 M). Perbezaan dan kelainan antara tempat timbul dalam pengiraan ni, namun yang berikut merupakan sekilas am kalendar qamari-suria Hindu.

Hari
----

Dalam kalendar Hindu, satu hari bermula dengan waktu matahari terbit setempat. Setiap hari ini terdiri daripada lima *aṅga* atau sifat, iaitu:

1. **Tithi**: satu daripada 30 pecahan dalam bulan sinod yang aktif ketika matahari terbit
2. **Vāsara**: (istilah purba), **vāra** (istilah masa kini), seperti *ravi-vāra*, *somā-vāra*, dsb. atau hari yang mana dalam seminggu
3. **Nakṣatra**: satu daripada 27 pecahan ekliptik samawi di mana letaknya bulan sewaktu matahari terbit
4. **Yoga**: satu daripada 27 pecahan pada garis bujur ekliptik matahari dan bulan yang aktif ketika matahari terbit
5. **Karaṇa**: pecahan berasaskan *tithi* yang timbul ketika matahari terbit

Kelima-lima sifat ini sekali gus dipanggil *pañcāṅga* (Sanskrit: *pañca* = lima). Berikut adalah penerangan untuk setiap satu istilah tadi.

### Vāsara

Vāsara memaksudkan hari dalam seminggu (Ahad, Isnin, Selasa dsb.), dan menunjukkan persamaan yang ketara dengan penamaan hari-hari dalam seminggu dalam kebudayaan Barat:

| Nama bahasa Melayu | Nama bahasa Sanskrit | Nama bahasa Tamil | Nama bahasa Inggeris/Latin | Jasad samawi |
| --- | --- | --- | --- | --- |
| Ahad | Ravivāsara  रविवासर | Ñāyiṟu  ஞாயிறு | Sunday/dies Solis | Ravi = Matahari |
| Isnin | Somavāsara  सोमवासर | Tiṅkaḷ  திங்கள் | Monday/dies Lunae | Soma = Bulan |
| Selasa | Maṅgalavāsara  मंगलवासर | Cevvāy  செவ்வாய் | Tuesday/dies Martis | Maṅgala = Marikh |
| Rabu | Budhavāsara  बुधवासर | Putaṉ  புதன் | Wednesday/dies Mercurii | Budha = Utarid |
| Khamis | Guruvāsara  गुरुवासर | Viyāḻaṉ  வியாழன் | Thursday/dies Iovis | Deva-Guru Bṛhaspati = Musytari |
| Jumaat | Śukravāsara  शुक्रवासर | Veḷḷi  வெள்ளி் | Friday/dies Veneris | Śukra = Zuhrah |
| Sabtu | Śanivāsara  शनिवासर | Caṉi  சனி | Saturday/dies Saturnis | Śani = Zuhal |

Istilah **-vāsara** lazimnya terbentuk menjadi **vāra** atau **vaar** dalam bahasa-bahasa keturunan Sanskrit, namun juga terdapat perbezaan setempat yang menggunakan nama ganti jasad-jasad samawi yang terlibat.

### Tithi

*Tithi* merupakan hari qamari, atau masa yang diambil oleh sudut garis bujur di antara bulan dan matahari untuk maju 12°. *Tithi* bermula pada waktu yang berbeza-beza, dan juga berbeza-beza jangka masanya dari kira-kira 19 hingga 26 jam.

Terdapat 30 tithi dalam setiap bulan qamari, iaitu seperti berikut:

| Sl.No | Krishna paksha(dua minggu gelap) | Shukla paksha(dua minggu terang) | Dewa | Kegiatan yang sesuai |
| --- | --- | --- | --- | --- |
| 1 | Pratipad | Pratipad | Agni | semua jenis upacara bertuah dan keagamaan |
| 2 | Dwitiya | Dwitiya | Vidhatr/Bramha | menyediakan asas bangunan atau benda-benda lain yang bersifat kekal lama |
| 3 | Tritiya | Tritiya | Gauri | menggunting rambut, memotong kuku atau bercukur |
| 4 | Chaturthi | Chaturthi | Yama/Ganapati | menghapuskan musuh, menanggalkan halangan, serta berperang |
| 5 | Panchami | Panchami | Nāga | memberikan ubat, membuang racun dan membedah |
| 6 | Shashti | Shashti | Karttikeya | upacara pemahkotaan, berkawan baru, pesta dan keriangan |
| 7 | Saptami | Saptami | Surya | memulakan perjalanan, membeli kenderaan, berurusan dengan benda-benda boleh gerak |
| 8 | Ashtami | Ashtami | Rudra | mengangkat senjata, membina atau menguatkan pertahanan |
| 9 | Navami | Navami | Ambikaa | membunuh musuh, memusnah, melakukan keganasan |
| 10 | Dasami | Dashami | Dharmaraja | perbuatan murni, acara keagamaan, amalan rohani, kegiatan alam yang lain |
| 11 | Ekadasi | Ekadashi | Rudra | berpuasa, bersembahyang, memperingati Bhagavan |
| 12 | Dvadasi | Dwadashi | Vishnu/Aditya | upacara keagamaan, menyala api suci, menjalankan kewajipan |
| 13 | Trayodasi | Thrayodashi | Kamadeva | berkawan baru, naik syahwat, perayaan |
| 14 | Chaturdashi | Chaturdashi | Kali | memberikan ubat, menyeru semangat dan roh |
| 15 | Amavasya(anak bulan) | Purnima(bulan purnama) | Pitru-deva | Amavasya: amalan kezahidan, menyembah roh mereka yang meninggalPurnima: berpesta pora, korban api |

### Nakṣatra

Ekliptik terbahagi kepada 27 *nakṣatra* yang jugal dikenali sebagai asterisme.

Ini mencerminkan kitaran bulan terhadap bintang-bintang tetap, 27 hari dan 7¾ jam, yang mana bahagian yang berpecahan itu diganti dengan *nakṣatra* ke-28 'lompat' yang bernama **Abhijit**.

Pengiraan Nakṣatra nampaknya sudah wujud sejak zaman Ṛgveda(Alaf ke-2 hingga pertama SM).

Ekliptik ini terbahagi kepada *Nakṣatra* ke arah timur mulai titik rujukan yang lazimnya merupakan titik pada ekliptik yang terletak betul-betul bertentangan dengan bintang Spica (*Citrā* dalam bahasa Sanskrit). Titik itu dipanggil ***meṣādi*** - "pangkal Aries"; ketika inilah equinoks — apabila ekliptik bertemu dengan khatulistiwa — dahulunya berada di Aries (kini, ia berada di Pisces, 28 darjah sebelum Aries bermula). Beza antara *meṣādi* dan ekuinoks masa kini ialah **ayanāṃśa**, menunjukan berapa banyak darjah dan minit majunya ekliptik dari kedudukan tetapnya (ikut bintang). Dengan kitaran 25,800 tahun bagi liukan ekuinoks, ekuinoks itu berada betul-betul bertentangan dengan bintang Spica tahun pada 285 M, sekitar tarikh Sūrya Siddhānta.

Yang berikut ialah senarai **Nakṣatra** dengan pecahan angkasa masing-masing, menurut Basham. Sudah tentu terdapat pelbagai versi dengan perbezaan yang kecil. Nama-nama pada lajur kanan merupakan padanan kasar *nakṣatra* dengan nama-nama bintang masa kini. Perhatian: *nakṣatra* (dalam konteks ini) bukan sekadar bintang tunggal, bahkan juga segmen-segmen pada ekliptik yang bercirikan sebutir atau segugusan bintang; maka setiap *nakṣatra* disebut lebih daripada sebutir bintang.

| # | Nama Sanskrit | Nama Tamil | Nama Barat |
| --- | --- | --- | --- |
| 1 | Aśvinīअश्विनी | Asviniஅஸ்வினி | β dan γ Arietis |
| 2 | Bharaṇīभरणी | Baraṇiபரணி | 35, 39, dan 41 Arietis |
| 3 | Kṛttikāकृत्तिका | Kārtthikaiகார்த்திகை | Pleiades |
| 4 | Rohiṇīरोहिणी | Rōhiṇiரோகிணி | Aldebaran |
| 5 | Mṛgaśīrṣaम्रृगशीर्षा | Mirugasīridamமிருகசீரிடம் | λ, φ Orionis |
| 6 | Ārdrāआद्रा | Thiruvādhiraiதிருவாதிரை | Betelgeuse |
| 7 | Punarvasuपुनर्वसु | Punarpūsamபுனர்பூசம் | Castor dan Pollux |
| 8 | Puṣyaपुष्य | Poosamபூசம் | γ, δ dan θ Cancri |
| 9 | Aśleṣāआश्लेषा | Āyilyamஆயில்யம் | δ, ε, η, ρ, dan σ Hydrae |
| 10 | Maghāमघा | Magamமகம் | Regulus |
| 11 | Pūrva Phalguṇīपूर्व फाल्गुनी | Pūramபூரம் | δ dan θ Leonis |
| 12 | Uttara Phalguṇīउत्तर फाल्गुनी | Utthiramஉத்திரம் | Denebola |
| 13 | Hastaहस्त | Asthamஅஸ்தம் | α, β, γ, δ dan ε Corvi |
| 14 | Citrāचित्रा | Chithiraiசித்திரை | Spica |
| 15 | Svātiस्वाति | Swathiசுவாதி | Arcturus |
| 16 | Viśākhaविशाखा | Visakamவிசாகம் | α, β, γ dan ι Librae |
| 17 | Anurādhāअनुराधा | Anushamஅனுஷம் | β, δ dan π Scorpionis |
| 18 | Jyeṣṭhaज्येष्ठा | Kettaiகேட்டை | α, σ, dan τ Scorpionis |
| 19 | Mūlaमूल | Mūlamமூலம் | ε, ζ, η, θ, ι, κ, λ, μ dan ν Scorpionis |
| 20 | Pūrvāṣāḍhaपूर्वाषाढा | Pūradamபூராடம் | δ and ε Sagittarii |
| 21 | Uttarāṣāḍhaउत्तराषाढा | Uthirādamஉத்திராடம் | ζ dan σ Sagittarii |
| 22 | Śravaṇaश्रवण | Tiruvōnamதிருவோணம் | α, β dan γ Aquilae |
| 23 | Śraviṣṭhā atau Dhaniṣṭhaश्रविष्ठा atau धनिष्ठा | Aviṭṭamஅவிட்டம் | α hingga δ Delphinus |
| 24 | Śatabhiṣak atau Śatatārakāशतभिषक् / शततारका | Sadayamசதயம் | γ Aquarii |
| 25 | Pūrva Bhādrapadāपूर्वभाद्रपदा | Pūraṭṭādhiபூரட்டாதி | α dan β Pegasi |
| 26 | Uttara Bhādrapadāउत्तरभाद्रपदा | Uttṛṭṭādhiஉத்திரட்டாதி | γ Pegasi dan α Andromedae |
| 27 | Revatīरेवती | Rēvathiரேவதி | ζ Piscium |

### Yoga

Perkataan *yoga* dalam bahasa Sanskrit bererti "kesatuan", tetapi dalam konteks pengiraan astronomi, ertinya ialah "penjajaran". Mula-mula, hitung jarak sudut di sepanjang ekliptik setiap objek mulai *Meṣadi* (seperti yang diterangkan di atas): inilah garis bujur objek berkenaan. Ditambah pula garis bujur matahari dan garis bujur bulan, lalu dinormalkan kepada nilai di antara 0° hingga 360° (jika melebihi 360, tolak 360). Jumlah ini dibahagikan kepada 27 pecahan yang sama rata. Setiap pecahan kini bersamaan 800' (yang mana ' merupakan simbol minit arka, iaitu 1/60 darjah). Pecahan-pecahan ini dpanggil *yoga*, iaitu:

1. Viṣkambha
2. Prīti
3. Āyuśmān
4. Saubhāgya
5. Śobhana
6. Atigaṇḍa
7. Sukarma
8. Dhṛti
9. Śūla
10. Gaṇḍa
11. Vṛddhi
12. Dhruva
13. Vyāghatā
14. Harṣaṇa
15. Vajra
16. Siddhi
17. Vyatipāta
18. Variyas
19. Parigha
20. Śiva
21. Siddha
22. Sādhya
23. Śubha
24. Śukla
25. Brahma
26. Māhendra
27. Vaidhṛti

Sudah tentu wujudnya kelainan kecil. *Yoga* yang aktif ketika matahari terbit pada sehari menjadi *yoga* yang utama dalam hari itu.

### Karaṇa

**Karaṇa** ialah separuh *tithi*, atau setepatnya, masa yang diperlukan untuk jarak sudut di antara matahari dan bulan untuk maju 6° mulai 0°. (Bandingkan dengan takrifan bagi *tithi* di atas.)

Oleh sebab terdapat 30 *tithi* dan 1 *tithi* bersamaan 2 *karaṇa*, maka adalah diduga bahawa terdapat 60 *karaṇa*, tetapi sebenarnya hanya terdapat 11 jenis *karaṇa* yang mengisi 30 tithi itu, iaitu empat *sthirakaraṇa* (tetap) dan tujuh *carakaraṇa* (berulang). 

Empat *sthirakaraṇa*:

1. Śakuni
2. Catuṣpāda
3. Nāga
4. Kiṃtughna

Tujuh *carakaraṇa*

1. Vava / Bava
2. Valava / Bālava
3. Kaulava
4. Taitila / Taitula
5. Gara / Garaja
6. Vaṇija
7. Viṣṭi (Bhadra)

* Separuh awal *tithi* pertama (dalam Śukla Pakṣa) semestinya '*Kiṃtughna karaṇa*, yakni *sthirakaraṇa*.
* Kemudian, tujuh **carakaraṇa** berulang lapan kali untuk meliputi 56 separuh *tithi* yang seterusnya.
* Tiga separuh *tithi* yang terakhir mengambil tiga *sthirakaraṇa* yang tinggal mengikut turutan.
* Oleh itu, dapalah 60 *karaṇa* daripada 11 *karaṇa* yang ditetapkan itu.

*Karaṇa* pada waktu matahari terbit merupakan *karaṇa* yang utama untuk sepanjang hari.

Bulan dalam kalendar qamari-suria
---------------------------------

Apabila anak bulan muncul sebelum matahari terbit, maka hari itu dianggap sebagai hari pertama dalam bulan qamari. Oleh itu, nyata sekali akhir bulan qamari itu serentak dengan anak bulan. Sebulan qamari mempunyai 29 atau 30 hari (mengikut peredaran bulan).

Hari qamari hanya dikenali dengan *tithi* pada waktu matahari terbit. Tiadanya bilangan hari bulan dari awal ke akhir bulan. Kadang-kadang, dua hari yang berturut-turut berkongsi satu *tithi*. Dalam hal sedemikian, hari yang kedua dipanggil *adhika tithi* (*adhika* bererti "tambahan"). Adakalanya juga, suatu *tithi* tidak dapat merasai matahari terbit, oleh itu tiadanya hari yang dikenali dengan *tithi* itu, yakni *tithi kṣaya* (*kṣaya* bererti "keciciran").

### Nama bulan

Takwim qamari Hindu terdiri daripada 12 bulan:

1. Chaitra (चैत्र) Meṣa (Aries)
2. Vaiśākha (वैशाख) Vṛṣabha (Taurus)
3. Jyaiṣṭha (ज्येष्ठ) Mithuna (Gemini)
4. Āṣāḍha (आषाढ) Karka (Cancer)
5. Śrāvaṇa (श्रावण) Siṃha (Leo)
6. Bhādrapada or Bhādra also Proṣṭhapada (भाद्रपद,भाद्र,प्रोष्ठपद) Kanyā (Virgo)
7. Āśvina in,sometimes Aśvayuja ( आश्विन,अश्वयुज) Tula (Libra)
8. Kārtika (कार्तिक) Vṛścika (Scorpio)
9. Agrahāyaṇa or, Mārgaśīrṣa (मार्गशीर्ष,अग्रहायण) Dhanus (Sagittarius)
10. Pauṣa (पौष) Makara (Capricorn)
11. Māgha (माघ) Kumbha (Aquarius)
12. Phālguna (फाल्गुन)Mīna (Pisces)

Penentuan nama bulan qamari sebenarnya tidak begitu terus. Ini berasaskan *rāśi* (bintang zodiak) yang mana dimasuki oleh Matahari dalam satu bulan qamari, iaitu sebelum anak bulan yang mengakhiri bulan.

Terdapat 12 nama *rāśi*, maka terdapat 12 nama bulan qamari. Apabila matahari memasuki *Meṣa rāśi* dalam sesebuah bulan qamari, maka nama bulan itu adalah *Caitra*; apabila matahari memasuki *Vṛṣabha*, maka bulan itu bernama *Vaiśākha*, dan sebagainya.

Jika peralihan Matahari melalui buruj-buruj zodiak (*rāśi*) digunakan, maka terdapat bulan-bulan suria yang tidak beranjak-anjak pada kalendar Gregory. Yang berikut ialah bulan-bulan suria bersama musim-musim dan bulan-bulan Gregory yang berpadan:

| (Rāśi)Saura Māsa(bulan suria) | Ṛtu(musim) | Nama Tamil | Bulan GregoryTropika | Zodiak Veda Ikut Bintang |
| --- | --- | --- | --- | --- |
| Meṣa | Vasanta(musim bunga) | இளவேனில் | Mac-Apr | Aries |
| Vṛṣabha | Apr-Mei | Taurus |
| Mithuna | Grīṣma(musim panas) | முதுவேனில் | Mei-Jun | Gemini |
| Karkaṭa | Jun-Jul | Cancer |
| Siṃha | Varṣā (musim monsun) | கார் | Jul-Ogos | Leo |
| Kanyā | Ogos-Sept | Virgo |
| Tulā | Śarad(musim luruh) | கூதிர் | Sept-Okt | Libra |
| Vṛścik‌‌‌a | Okt-Nov | Scorpius |
| Dhanu | Hemanta(musim salji) | முன்பனி | Nov-Dis | Sagittarius |
| Makara | Dis-Jan | Capricornus |
| Kumbha | Śiśira(musim sejuk) | பின்பனி | Jan-Feb | Aquarius |
| Mīna | Feb-Mac | Pisces |

Setiap bulan qamari terbahagi kepada dua *Pakṣa* 15 hari. *Pakṣa* bulan membesar dipanggil *Śukla Pakṣa* (separuh terang), sementara *pakṣa* bulan mengecil dipanggil *Kṛṣṇa Pakṣa* (separuh gelap). Terdapat dua sistem yang berbeza untuk membuat takwim qamari:

* *Amāvāsyanta* atau *mukhya mana*: satu bulan bermula dengan anak bulan dan berakhir dengan anak bulan, banyak diikuti di negeri selatan;
* *Pūrṇimānta* atau *gauna mana*: satu bulan bermula dengan bulan purnama dan berakhir dengan bulan purnama, banyak diikuti di negeri utara.

#### Bulan lompat (*Adhika Māsa*)

Apabila matahari langsung tidak memasuki sebarang *rāśi* baru tetapi kekal dalam *rāśi* yang sama sepanjang bulan qamari (yakni sebelum anak bulan), maka bulan qamari itu dinamai sempena peralihan akan datang yang terawal, diimbuhi dengan *adhika* atau "tambahan". Misalnya, jika lengkapnya satu bulan qamari tanpa sebarang peralihan suria, dan peralihan suria seterusnya adalah *Meṣa*, maka bulan tanpa peralihan ini dipanggil *Adhika Caitra Māsa*. Bulan yang seterusnya dilabelkan mengikut peralihan biasanya dan mendapat imbuhan *nija* ("asal") atau *śuddha* ("tidak tercampur").

Bulan lompat atau *adhika māsa* (*māsa* bermaksud bulan qamari dalam konteks ini) jatuh sekali setiap 32.5 bulan. Ia juga dikenali sebagai *puruśottama māsa* dalam konteks keagamaan. Oleh itu, 12 *māsa* bersamaan dengan kira-kira 356 hari, sementara setahun suria terdiri daripada 365 atau 366 hari (dalam tahun lompat) untuk menimbulkan beza 9 hingga 10 hari yang diimbangi setiap tahun ketiga. Tiada adhika māsa jatuh ketika Kārtika hingga Māgha.

Pesta sebulan lamanya disambut di Machhegaun ketika *adhika māsa*. Adalah dipercayai bahawa seseorang boleh membersihkan semua dosanya dengan berendam dalam kolam Machhenarayan.

#### Bulan hilang (*Kṣaya Māsa*)

Jika matahari memasuki **dua** *rāśi* di dalam satu bulan qamari, maka bulan itu perlu dinamai berasaskan kedua-dua peralihan itu, dan memakai imbuhan *kṣaya* atau "kehilangan". Dianggap wujudnya "kehilangan" kerana dalam hal ini, cuma ada satu bulan yang dilabelkan oleh kedua-dua peralihan. Jika matahari hanya memasuki satu *rāśi* dalam satu bulan qamari seperti biasa, maka perlunya dua bulan berasingan yang dinamai oleh dua peralihan tersebut.

Contohnya, jika matahari memasuki *Meṣa* dan *Vṛṣabha* dalam satu bulan qamari, maka ia dipanggil *Caitra-Vaiśākha kṣaya-māsa*. Tiadanya bulan-bulan berasingan yang bernama *Caitra* dan *Vaiśākha*.

*Kṣaya Māsa* amat jarang berlaku. Kali terakhir berlaku pada tahun 1983, apabila 15 Januari hingga 12 Februari dipanggil *Pauṣa-Māgha kṣaya-māsa*. Bulan mulai 13 Februari dipanggil *(Adhika) Phālguna*.

Setahun takwim qamari
---------------------

Hari tahun baru merupakan hari pertama *Śukla-Pakṣa* dalam *Caitra*. Jika terdapat bulan *adhika* atau *kṣaya* dekat *Caitra*, maka hukum-hukum yang berikut digunakan:

* Jika *adhika Caitra* disusuli *nija Caitra*, maka tahun baru bermula di *nija Caitra*.
* Jika *adhika Chaitra* disusuli *Chaitra-Vaishākha kshaya*, maka tahun baru bermula di *adhika Caitra*.
* Jika *Caitra-Vaiśākha Kṣaya* wujud tanpa didahului *adhika Chaitra*, maka ia memulakan tahun baru.
* Jika *Caitra-Phālguna Kṣaya* wujud, maka ia memulakan tahun baru.

Kepadanan kalendar qamari dengan kalendar suria
-----------------------------------------------

Takwim qamari-suria merupakan takwim yang berasaskan pergerakan samawi bulan yang sentiasa merapati takwim suria yang berasaskan pergerakan samawi matahari. Oleh itu, tahun baru dalam takwim qamari-suria sentiasa dirapatkan dengan tahun baru takwim suria (dalam had tertentu).

Oleh sebab nama-nama bulan qamari Hindu berdasarkan peralihan Matahari, maka bulan *Caitra* sentiasa rapat dengan bulan suria *Meṣa* (Aries), dan takwim qamari-suria Hindu sentiasa merapatkan diri dengan takwim suria Hindu.

Takwim suria Hindu pula bermula pada 14–15 April setiap tahun, menandakan "kemasukan" Matahari ke dalam bintang *Meṣa* dan disambut sebagai Tahun Baru di Assam, Bengal, Orissa, Manipur, Kerala, Punjab, Tamil Nadu dan Tripura. Tahun baru suria ini turut disambut pada hari yang sama di Myanmar, Kemboja, Laos, Nepal dan Thailand disebabkan oleh pengaruh Tamil di negara-negara berkenaan.

Bilangan tahun
--------------

Epok (titik permulaan atau hari pertama tahun kesifar) pada era semasa kalendar Hindu (suria dan qamari) ialah 18 Februari 3102 SM dalam kalendar Julius prolepsis atau 23 Januari 3102 SM dalam kalendar Gregory prolepsis. Menurut Purāṇa, inilah saat Śrī Kṛṣṇa kembali ke kediaman abadinya. Kedua-dua kalendar suria dan qamari bermula pada hari ini. Selepas itu, setiap tahun dilabelkan sempena bilangan tahun yang lalu semenjak epok itu.

Nama tahun
----------

Selain sistem bilangan tahun tadi, juga terdapat kitaran 60 nama tahun atau *samvatsara* yang bermula pada tahun pertama (sifar tahun berlalu) dan berterusan sejak itu:

|  |  |  |
| --- | --- | --- |
|   1. Prabhava
  2. Vibhava
  3. Shukla
  4. Pramoda
  5. Prajāpati
  6. Āngirasa
  7. Shrīmukha
  8. Bhāva
  9. Yuva
10. Dhātri
11. Īshvara
12. Bahudhānya
13. Pramādhi
14. Vikrama (2000-2001)
15. Vrisha (2001-02)
16. Chitrabhānu (2002-03)
17. Svabhānu (2003-04)
18. Tārana (2004-05)
19. Pārthiva (2005-06)
20. Vyaya (2006-2007) | 21. Sarvajeeth (2007-08)
22. Sarvadhāri (2008-09)
23. Virodhi (2009-10)
24. Vikrita (2010-11)
25. Khara (2011-12)
26. Nandana (2012-13)
27. Vijaya
28. Jaya
29. Manmadha
30. Durmukhi
31. Hevilambi
32. Vilambi
33. Vikāri
34. Shārvari
35. Plava
36. Shubhakruti
37. Sobhakruthi
38. Krodhi
39. Vishvāvasu
40. Parābhava | 41. Plavanga
42. Kīlaka
43. Saumya
44. Sādhārana
45. Virodhikruthi
46. Paridhāvi
47. Pramādicha
48. Ānanda
49. Rākshasa
50. Anala
51. Pingala
52. Kālayukthi
53. Siddhārthi
54. Raudra
55. Durmathi
56. Dundubhi
57. Rudhirodgāri
58. Raktākshi
59. Krodhana
60. Akshaya |

 Sistem ini turut meneruskan konsep tahun lompat. Setiap tahun keempat mempunyai 366 hari, sementara yang lain cuma 365 hari. Titik permulaannya ialah Meṣadi, (1 hari bulan *Meṣa*).

Era
---

Menurut kepercayaan Hindu, kehidupan bumi terdiri daripada empat era atau zaman (*yuga*), iaitu:

1. Satya Yuga
2. Treta Yuga
3. Dvāpara Yuga
4. Kali Yuga

Lihat juga
----------

* Astrologi Hindu
* Kronologi Hindu
* Unit ukuran Hindu
* Senarai perayaan Hindu
* Panchangam
* Panjika

Rujukan
-------

1. ↑  *Time Measurement and Calendar Construction*. Brill Archive. Dicapai pada 2011-09-18.
2. ↑  Defouw, Hart (2003). *Light on Life: An Introduction to the Astrology of India*. Lotus Press. m/s. 186. ISBN 0-940985-69-1. Unknown parameter `|coauthors=` ignored (`|author=` suggested) (bantuan)
3. ↑  Chatterjee, S.K. (1998). *Indian Calendric System*. Publications Division, Ministry of Information and Broadcasting, Government of India.
4. ↑  
Chia Daphne and Helmer Aslaksen (2001). "Indian Calendars: Comparing the Surya Siddhanta and the Astronomical Ephemeris" (PDF). Dicapai pada 2004-04-04. Unknown parameter `|month=` ignored (bantuan)
5. ↑  
Basham, A.L. (1954). *The Wonder that was India*. Macmillan (Rupa and Co, Calcutta, reprint),.CS1 maint: extra punctuation (link), Appendix II: Astronomy
6. ↑  *Notable Horoscopes - Bangalore Venkat Raman - Google Books*. Books.google.co.in. Dicapai pada 2012-08-13.
7. ↑  Sarma (2008), Astronomy in India
8. 1 2 3 4 5 6 7 8 9 10  Charak, Dr. K.S. (1996). Essentials of Medical Astrology, Uma Publications, pp.5–6.
9. ↑  Bhāgavata Purāṇa 12.2.29-33
10. ↑  Yano, Michio, *"Calendar, astrology and astronomy"* in Flood, Gavin (Ed) (2003). *Blackwell companion to Hinduism*. Blackwell Publishing. ISBN 0-631-21535-2.CS1 maint: extra text: authors list (link) CS1 maint: ref=harv (link)

Pautan luar
-----------

* Complete Hindu Calendar Information With Tithi, Vaar,Yog, Nakshatra and Zodiac (Inggeris)
* Hindu Calendar with most festivals from 1583 to 2582 C.E. (Inggeris)

Templat:Hindu calendar
Templat:Nepali calendar
Templat:Calendars


|  |  |  |  |
| --- | --- | --- | --- |
| 

| **Perayaan** dalam **takwim Hindu** |  |
| --- | --- |
| Pongal | Holi | Ugadi | Rama Navami | Krishna Janmaashtami | Onam | Ganesh Chaturthi | Vaisakhi | Navratri | Durga Puja | Vijayadashami | Dasara | Diwali | Durga puja |Thaipusam | Maha Shivaratri | Ekadasi | Vaikunta Ekadasi | Mahalakshmi vrata | Raksha Bandhan | Bhai-Dooj/Bhau-Beejp·b·s |

 |